Den 17-årige dreng fra Løgstør, der er sigtet for at voldtage to ældre kvinder i Lørstør, er egnet til retsforfølgelse og almindelig straf. Det konkluderer retspsykiatrisk afdeling efter en langvarig undersøgelse af drengen. Den 17-årige risikerer op til fire års fængsel for dobbelt voldtægt af to ældre damer fra byen, når han 21. december står foran en domsmandsret i retten i Aalborg. Det fortæller nordjyske.dk. Omfattende tiltale Politianklager Peter Rask fra Nordjyllands Politi er ved at lægge sidste hånd på sagen mod drengen, der kan se frem til at blive talt efter fem paragraffer i straffeloven. Drengen vil blandt andet blive tiltalt for voldtægt af særlig farlig karakter, fordi det ene offer udover voldtægt også blev udsat for livsfarlige kvælertag. En DNA-analyse har med sandsynligheden en til en million udpeget drengen fra Løgstør til at være gerningsmanden bag de to voldtægter. Først gik det ud over en 86-årig dame 28. december sidste år og natten til 1. april gik det ud over en 78-årig dame.

Referat:
17-årig risikerer fire års fængsel